stanford-oval/wikipedia huggingface dataset:
วงศ์งูเหลือม

| วงศ์งูเหลือม |
| --- | --- |

งูหลามต้นไม้สีเขียว (Morelia viridis) จัดอยู่ในสกุล Morelia มีพฤติกรรมชอบม้วนตัวเป็นวงกลมอยู่บนต้นไม้ พบกระจายพันธุ์ในออสเตรเลียและปาปัวนิวกินี นิยมเลี้ยงเป็นสัตว์เลี้ยง

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Serpentes
อันดับฐาน:: Alethinophidia
วงศ์:: Pythonidae Fitzinger, 1826

สกุล
 Antaresia  Apodora  Aspidites  Bothrochilus  Leiopython  Liasis  Malayopython  Morelia  Nawaran  Python  Simalia
ชื่อพ้อง
 ชื่อพ้อง Pythonoidea Fitzinger, 1826  Pythonoidei Eichwald, 1831  Holodonta Müller, 1832  Pythonina Bonaparte, 1840  Pythophes Fitzinger, 1843  Pythoniens A.M.C. Duméril & Bibron, 1844  Holodontes A.M.C. Duméril & Bibron, 1844  Pythonides A.M.C. Duméril & Bibron, 1844  Pythones Cope, 1861  Pythonidae Cope, 1864  Peropodes Meyer, 1874  Chondropythonina Boulenger, 1879  Pythoninae Boulenger, 1890  Pythonini Underwood & Stimson, 1990  Moreliini Underwood & Stimson, 1990 
วงศ์งูเหลือม (อังกฤษ: Python) เป็นวงศ์ของงูไม่มีพิษขนาดใหญ่  นับเป็นงูที่มีขนาดใหญ่ที่สุดในโลกที่ยังคงสืบเผ่าพันธุ์มาจนถึงปัจจุบัน ใช้ชื่อวงศ์ว่า Pythonidae
มีลักษณะโดยรวม คือ มีกระดูกพรีแมคซิลลามีฟันยกเว้นในสกุล Aspidites ที่ไม่มี กระดูกแมคซิลลาเรียงตัวกันตามยาว ช่องเปิดตาอยู่ตรงรอยต่อระหว่างกระดูกฟรอนทัลกับกระดูกพาไรทัล ขากรรไกรมีกระดูกโคโรนอยด์ มีกระดูกของรยางค์ต่อระหว่างกระดูกฟรอนทัลกับกระดูกพาไรทัล ขากรรไกรล่างมีกระดูกโคโรนอยด์ มีกระดูกของรยางค์ขาคู่หลังที่ยังลดรูปไม่หมดและเป็นแท่งขนาดเล็กที่มองเห็นได้ทางช่องเปิดทวารร่วม มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อของลำตัว มีปอดข้างซ้ายใหญ่ มีท่อนำไข่มั้งสองข้างเจริญเท่ากัน
มีแอ่งรับคลื่นความร้อนกระจายอยู่บริเวณขอบปากบนและล่าง เป็นงูขนาดใหญ่และไม่มีพิษ จึงมีกล้ามเนื้อที่แข็งแรงและเรี่ยวแรงพละกำลังมาก จึงใช้วิธีการรัดเหยื่อจนกระดูกหักและขาดใจตายจึงกลืนกินเข้าไปทั้งตัว  ล่าเหยื่อด้วยการรอให้เข้ามาใกล้แล้วจึงเข้ารัด
มีการกระจายพันธุ์ในหลายภูมิประเทศทั้งป่าดิบชื้น, ทะเลทราย ไปจนเกาะแก่งต่าง ๆ กลางทะเล หรือในชุมชนเมือง ส่วนใหญ่อาศัยอยู่ใกล้แหล่งน้ำ พบตั้งแต่ทะเลทรายซาฮาราในทวีปแอฟริกา, เอเชียใต้, เอเชียตะวันออก และเอเชียตะวันออกเฉียงใต้ จนถึงออสเตรเลีย มีขนาดตั้งแต่ 30 เซนติเมตร จนถึงกว่า 10 เมตร แต่มีขนาดโดยเฉลี่ยประมาณ 1 เมตร  หากินทั้งบนบก, ในน้ำ และบนต้นไม้ โดยกินสัตว์เลือดอุ่นจำพวกสัตว์ปีกและสัตว์เลี้ยงลูกด้วยนมเป็นหลัก
ขยายพันธุ์ด้วยการวางไข่ ตัวเมียจะเป็นผู้ดูแลไข่ด้วยการกกจนกระทั่งฟักเป็นตัว ปริมาณไข่ขึ้นอยู่กับอายุและความแข็งแรงของตัวเมีย
มีทั้งหมด 10 สกุล 42 ชนิด เป็นงูที่มนุษย์รู้จักและคุ้นเคยเป็นอย่างดี คือ งูหลาม (Python bivittatus) และงูเหลือม (M. reticulatus)  ซึ่งเป็นงูที่มีขนาดใหญ่และยาวที่สุดในโลก  ในประเทศไทยพบ 3 ชนิด คือ งูหลาม, งูเหลือม และงูหลามปากเป็ด (P. curtus)  หลายชนิดนิยมเลี้ยงเป็นสัตว์เลี้ยง และมีราคาแพงอย่างยิ่งในตัวที่มีสีสันหรือลวดลายแปลกไปจากธรรมชาติ ซึ่งสามารถเพาะขยายพันธุ์กันได้ในที่เลี้ยง เช่น งูหลามบอล (P. regius) หลายชนิดใช้เนื้อ, กระดูกและหนังเป็นประโยชน์ได้ เช่น ใช้ทำเครื่องดนตรีบางประเภท หรือทำเป็นอุปกรณ์ใช้งาน เช่น กระเป๋า, รองเท้า, เข็มขัด หรือทำเครื่องรางของขลัง
ดูเพิ่ม

Boidae
โดกาปอง

โดกาปอง (อังกฤษ: Dokapon ; (ญี่ปุ่น: ドカポン) เป็นเกมภาษาแบบเล่นกระดาน ซึ่งใช้ผู้เล่น 3 ถึง 5 คนของการเล่นเกมนี้ และเป็นเกมที่เรียกความสนุกสนานและเสียงหัวเราะให้ผู้เล่นในโลกแห่งแฟนตาซี ที่ชิงความเป็นหนึ่งในการครอบครองสมบัติ ด้วยการออกผจญภัยปราบศัตรูต่าง ๆ ในเกม พร้อมทั้งเล่นร่วมกับผู้เล่นคนอื่น ๆ ที่ร่วมผจญภัยอีกด้วย
โดกาปอง ถูกผลิดเป็นครั้งแรกโดยบริษัท แอสมิค-เอส และบริษัท สตริง (Sting) ประเทศญี่ปุ่น ลักษณะส่วนใหญ่ของเกมนี้มักจะเน้นไปที่วัยเด็กเป็นหลัก เพราะลักษณะรูปภาพจะเน้นออกไปทางสีสันที่น่ารัก ๆ
ลักษณะของเกม

ลักษณะของเกมเป็นเกมภาษาที่สร้างขึ้นมาตามจินตนาการในโลกแบบแฟนตาซี โดยมีหมวดเนื้อเรื่องที่พระราชาไปขอร้องผู้กล้า 3 - 4 คน (ซึ่งเป็นผู้เล่น) ไปปราบศัตรูที่ออกมาสร้างความปั่นป่วนในอาณาจักร ถ้าสามารถเอาชนะศัตรูจะได้ครอบครองทรัพย์สินต่าง ๆ เช่น เงิน หมู่บ้าน หรืออะไรต่าง ๆ ที่เกี่ยวกับเงิน โดยมีวัตถุประสงค์หลักว่า ผู้ที่ครอบครองทรัพย์สินซึ่งคิดเป็นเงินได้มากที่สุด ก็จะเป็นผู้ชนะของเกม ทำให้ภายในเกมมีการกลั่นแกล้งกันเองระหว่างผู้เล่นด้วยกัน เพราะถือว่าผู้กล้าที่ร่วมเดินทางเป็นคู่แข่งที่จะต้องแข่งขันเพื่อชิงความเป็นหนึ่งในโดกาปองภาคนั้น ๆ
วิธีการเล่นเบื้องต้น

เกมโดกาปองในแต่ละภาคจะมีลักษณะการเล่นและองค์ประกอบคล้าย ๆ กัน วิธีการเล่นหลัก ๆ จะเป็นเหมือนแบบเล่นกระดานซึ่งเป็นช่องให้ผู้เล่นเดินด้วยการโยนลูกเต๋าแล้วเดินตามจำนวนเลข แต่ในโดกาปองนี้จะใช้การเดินด้วยการหมุนเข็มทิศแล้วเดินตามเลขที่ปรากฏ หยุดช่องไหนจะได้พบเหตุการณ์ต่าง ๆ จากช่องนั้น สำหรับวิธีการเล่นเบื้องต้นจะเป็นดังนี้
วิธีการเล่นเบื้องต้น > การเดินบนพิ้นที่

ก่อนที่จะเริ่มเดินช่อง ผู้เล่นสามารถใช้อุปกรณ์(ไอเท็ม) หรือหนังสือเวทมนตร์ก่อนได้
ผู้เล่นหมุนเข็มทิศ เมื่อเข็มหยุดไปอยู่ตรงหมายเลขใดจะต้องเดินตามหมายเลขนั้น (จะเดินมากกว่าหรือน้อยกว่านั้นไม่ได้)
เมื่อเดินไปจนหยุดที่ช่องที่ต้องการแล้ว ผู้เล่นจะกระทำกับเหตุการณ์ที่เกิดขึ้นในเกม
จบรอบแล้วรอผู้เล่นคนอื่นเดินช่องให้ครบก่อนจนกว่าจะถึงรอบของตัวเอง
วิธีการเล่นเบื้องต้น > การใช้สิ่งของ

ในแต่ละรอบ ผู้เล่นสามารถใช้อุปกรณ์ต่าง ๆ ได้ก่อนการเดิน ผู้เล่น จะใช้อุปกรณ์อำนวยความสะดวกต่าง ๆ เช่น การเดิน เพิ่มพลังต่าง ๆ ชั่วคราว หรือใช้หนังสือเวทมนตร์ โจมตีศัตรูหรือผู้เล่นให้ได้รับความเสียหายหรือติดอาการผิดปกติได้ นอกจากนี้ ยังมีความสามารถพิเศษที่สามารถใช้ได้บนฉากเดินทาง ในส่วนของความสามารถพิเศษนั้น ขึ้นอยู่กับอาชีพหรือตัวละครที่ผู้เล่นเล่นอยู่นั่นเอง การใช้สิ่งของนั้น อาจมีอุปกรณ์หรือความสามารถพิเศษที่สามารถใช้เองโดยอัตโนมิติได้อีกด้วย
วิธีการเล่นเบื้องต้น > การต่อสู้

การต่อสู้จะเกิดขึ้นเมื่อผู้เล่นไปหยุดอยู่บนช่องธรรมดา (ช่องที่ทำให้ต่อสู้หรือพบเหตุการณ์พิเศษ) เมื่อไม่พบเหตุการณ์พิเศษจะมีศัตรูออกมาให้ผู้เล่นได้ต่อสู้ แต่ถ้ามาหยุดอยู่กับผู้เล่นด้วยกันเองจะต้องต่อสู้กับผู้เล่นทันที การต่อสู้ในเกมโดกาปองจะมีลักษณะและขั้นตอนดังนี้
วิธีการเล่นเบื้องต้น > การต่อสู้ > เลือกฝ่ายโจมตีก่อน

เมื่อเข้าสู่การต่อสู้ ผู้เล่นจะเลือกว่าจะให้ใครโจมตีก่อน โดยมีบัตรเลือกโจมตี 2 ใบ ให้ผู้เล่นสลับแล้วเปิดบัตร โดยจะมีข้อความบอกว่าใครจะเป็นฝ่ายโจมตีก่อน ถ้าได้ข้อความเป็น 先攻 สีแดง หมายความว่าผู้เล่นจะได้โจมตีก่อน แต่ในทางกลับกัน ถ้าได้ข้อวามเป็น 後攻 สีฟ้า หมายความว่าผู้เล่นจะได้ป้องกันก่อน
วิธีการเล่นเบื้องต้น > การต่อสู้ > การเลือกท่าต่อสู้

หลังจากนั้น จะเป็นการเลือกท่าต่อสู้ โดยที่ผู้เล่นจะต้องเดาว่า ฝ่ายตรงข้ามจะออกท่าโจมตีหรือป้องกันแบบใด สำหรับคำสั่งการต่อสู้ทั้งสองฝ่ายจะมี 4 คำสั่งให้เลือกตามตารางนี้
| --- | --- |
ฝ่ายโจมตี: ฝ่ายป้องกัน
โจมตีปกติ เป็นการใช้ท่าโจมตีปกติ สร้างความเสียหายต่อผู้ป้องกัน ความเสียหายจะมากแค่ไหนนั้นจะขึ้นอยู่กับค่าโจมตีของผู้เล่น (AT) และอาวุธที่ติดตั้ง ในกรณีที่ป้องกันถูก ความเสียหายก็จะลดลง: ป้องกันปกติ เป็นการป้องการการโจมตีของคู่ต่อสู้ เพื่อลดความเสียหายต่อผู้ป้องกันได้ส่วนหนึ่ง จะป้องกันได้มากเพียงใดนั้นขึ้นอยู่กับค่าพลังป้องกัน (DF) และโล่ที่ติดตั้ง
ใช้เวทย์โจมตี เป็นการโจมตีด้วยเวทมนตร์ ซึ่งมีความแม่นยำในการโจมตีแน่นอน การโจมตีด้วยเวทย์จะขึ้นอยู่กับเวทย์โจมตีที่ติดตั้ง แต่ถ้าไม่ได้ติดตั้งเวทย์ ก็จะไม่สามารถโจมตีได้ ความเสียหายขึ้นอยู่กับค่าพลังเวทย์ (MG) ของทั้งสองฝ่าย ถ้าค่าพลังเวทย์มากกว่า ก็จะสร้างความเสียหายได้มากขึ้น นอกจากนี้ยังมีเวทย์ที่สามารถทำให้ผู้ป้องกันติดสภาพผิดปกติต่าง ๆ ได้: ป้องกันเวทย์ เป็นการป้องกันด้วยเวทมนตร์ เมื่อป้องกันแล้วจะเกิดผลทันทีต่อผู้ป้องกัน การป้องกันด้วยเวทย์จะขึ้นอยู่กับเวทย์ป้องกันที่ติดตั้ง แต่ถ้าไม่ได้ติดตั้งเวทย์ป้องกัน ก็จะไม่สามารถป้องกันได้ ถ้าป้องกันถูก นอกจากจะลดความเสียหายจากเวทย์แล้ว จะเกิดการฟื้นฟูหรือทำการสวนกลับบางส่วนไปหาผู้โจมตี ตามแต่เวทย์ป้องกันที่ติดตั้ง
โจมตีท่าด้วยไม้ตาย เป็นการโจมตีที่เน้นความเสียหายอย่างหนัก การโจมตีแบบนี้จะส่งผลเสียหายร้ายแรงกว่าโจมตีปกติ การโจมตีแบบนี้คล้ายกับโจมตีปกติ แต่ส่งผลเสียหายมากกว่า แต่ถ้าผู้ป้องกันใช้คำสั่งสวนกลับ ความเสียหายทั้งหมดจะกลับมาที่ผู้โจมตีท่าไม้ตาย: สวนกลับ เป็นการรอการโจมตีท่าไม้ตายของฝ่ายโจมตี ในกรณีที่ผู้โจมตีใช้คำสั่งท่าไม้ตาย ผู้ป้องกันจะสามารถสวนกลับได้ การถูกโจมตีด้วยท่าไม้ตายจะได้รับความเสียหายร้ายแรง ถ้าสามารถสวนกลับได้ ความเสียหายก็จะกลับไปยังผู้โจมตีท่าไม้ตาย
ใช้ความสามารถพิเศษ ใช้ทักษะความสามารถพิเศษต่าง ๆ เพื่อทำให้ชนะในการโจมตีได้ง่ายขึ้น ความสามารถพิเศษนั้นจะแตกต่างกันไปตามตัวละครหรืออาชีพที่เป็นอยู่ เมื่อใช้ความสามารถพิเศษ จะเกิดผลต่าง ๆ เช่น เพิ่มค่าพลังต่าง ๆ โจมตีคู่ต่อสู้ให้ติดสภาพผิดปกติ หรือลักษณะอื่น ๆ ที่ช่วยให้ชนะในการต่อสู้: ยอมแพ้ เมื่อฝ่ายป้องกันรู้ชัดแล้วว่าจะต้องแพ้ฝ่ายโจมตีแน่นอน การใช้คำสั่งยอมแพ้เป็นการออกไปจากการต่อสู้ แต่ผู้เล่นที่ยอมแพ้จะต้องเสียสิ่งของบางอย่างให้ผู้ชนะไป
หมายเหตุ การโจมตีแบบปกติหรือท่าไม้ตายนั้น จะมีอัตราความแม่นยำที่เป็นเงื่อนไขว่าโจมตีโดนหรือโจมตีพลาด ผู้เล่นที่มีค่าความเร็ว (SP) มากกว่าจะมีโอกาสโจมตีได้อย่างแม่นยำสูง ผู้ที่มีความเร็วต่ำกว่า จะมีโอกาสการโจมตีพลาดได้ โดยปรากฏคำว่า "MISS"
วิธีการเล่นเบื้องต้น > การต่อสู้ > การจบขั้นตอนการต่อสู้

การต่อสู้ในแต่ละครั้ง ผู้เล่นจะผลัดกันโจมตีและป้องกันรอบละ 1 ครั้ง ขึ้นอยู่กับว่าฝ่ายในจะได้โจมตีหรือป้องกันก่อน ใฝนกรณีที่ต่อสู้แล้วยังไม่ได้ผลแพ้ชนะ ก็จะต้องรอเล่นในรอบถัดไป การต่อสู้จะจบลงได้เมื่อเหลือผู้เล่นที่ชนะจากเหตุการณ์ต่อสู้เพียงคนเดียว (ผู้เล่นมากกว่า 2 คนที่อยู่ในช่องเดียวกันก็เกิดการต่อสู้ได้ และจะมีการต่อสู้ไปจนกว่าจะเหลือผู้ชนะเพียงคนดียว)
ลักณะการจบการต่อสู้แต่ละครั้งก็จะมีเงื่อนไขแตกต่างกัน การชนะก็จะเกิดจากการโจมตีแล้วชนะ การแพ้จะเกิดขึ้นเมื่อ ตาย ยอมแพ้ หรือถอนตัวออกจากากรต่อสู้ สำหรับลักษณะผลการต่อสู้จะเป็นดังนี้
ผู้เล่นที่ชนะศัตรู จะได้รับค่าประสบการณ์ เงิน และสิ่งของบางอย่างจากศัตรู
ผู้เล่นที่แพ้ศัตรู ในกรณีที่ยอมแพ้ จะถูกชิงสิ่งของบางอย่างไป (ได้แก้ อุปกรณ์ หนังสือเวท และเงินบางส่วน) ถ้าผู้เล่นตาย อาจเสียสิ่งของบางอย่างทั้งหมด (นอกจากสิ่งของที่กล่าวมายังมี หมู่บ้านที่ครอบครอง สิ่งของติดตั้ง หรือถูกกลั่นแกล้งได้)
ผู้เล่นที่ชนะผู้เล่นกันเอง ผู้เล่นที่ชนะจะสามารถฉกชิงสิ่งของหรือขโมยสิ่งของไปได้ นอกจากนี้ ยังสามารถโอนถ่ายสิ่งที่ไม่ดีไปหาผู้แพ้ หรือกลั่นแกล้งผู้แพ้ในแบบต่าง ๆ ได้ การกระทำใด ๆ ต่อผู้แพ้นั้น ถ้าผู้แพ้ตาย ก็จะมีขอบเขตมากกว่าผู้แพ้ที่ยอมแพ้ จากที่กล่าวมาตรงนี้ ผู้เล่นที่ชนะสามารถที่จะไม่ทำอะไรต่อผู้แพ้ก็ได้
วิธีการเล่นเบื้องต้น > ส่วนอื่น ๆ ที่เกี่ยวข้อง

การเล่นโดกาปองจะมีหมวดเนื้อเรื่องเป็นหมวดหลัก ผู้เล่นที่เล่นในหมวดเนื้อเรื่องนั้น จะมีเงื่อนไขจากพระราชาให้ไปทำภารกิจต่าง ๆ  โดยที่ผู้เล่นจะเป็นผู้กล้าที่จะต้องทำภารกิจให้บรรลุตามเงื่อนไข ครอบครองหมู่บ้านต่าง ๆ และปราบศัตรูต่าง ๆ เพื่อกอบโกยทรัพย์สินต่าง ๆ ที่คิดเป็นเงินให้มากที่สุด แต่ต้องระวังการกลั่นแกล้งจากผู้เล่นอื่น ๆ หรือหัวหน้าศัตรู (บอส) ที่คอยขัดขวางการเล่นได้ ผู้เล่นที่ร่วมเล่นสามารถกลั่นแกล้ง ขัดขวางสิ่งต่าง ๆ จากผู้เล่นกันเองได้ เพื่อชิงความเป็นหนึ่งในผู้กล้าที่สามารถครอบครองทรัพย์สินที่คิดเป็นเงินได้มากที่สุดนั่นเอง
ในระหว่างการทำภารกิจในหมวดเนื้อเรื่อง อาจพบเหตุการณ์พิเศษต่าง ๆ ที่จะเกิดขึ้นได้ อย่างเช่น เหตุการณ์บนพื้นที่ เหตุการณ์ประจำสัปดาห์ และกิจกรรมพิเศษ ที่สร้างสีสันและความสนุกสนานภายเกมนี้
องค์ประกอบภายในเกม

ภายในเกมจะมีองค์ประกอบต่าง ๆ ดังนี้
องค์ประกอบภายในเกม > ผู้เล่น

ผู้เล่นในเกมโดกาปองนั้นถือเป็นผู้กล้าในเกม ระบบของผู้เล่นเป็นระบบค่าพลังแบบเกมภาษา ซึ่งประกอบไปด้วย
ค่าพลังชีวิต (HP) พลังชีวิตที่มีอยู่ ถ้าถูกโจมตีจนเป็น 0 ผู้เล่นคนนั้นจะเสียชีวิต แต่สามารถฟื้นขึ้นมาใหม่ได้ในรอบต่อไป
ค่าพลังโจมตี (ATK) เป็นค่าพลังที่ทำให้เกิดความเสียหายจากการโจมตีฝ่ายตรงข้าม ยิ่งมีค่าพลังนี้มาก ค่าเสียหายก็จะมากขึ้น
ค่าพลังป้องกัน (DEF) เป็นค่าที่ลดความเสียหายจากการถูกโจมตี ยิ่งมีค่าพลังนี้มาก ค่าเสียหายจากการโจมตีก็จะลดลง
ค่าพลังเวทย์ (MAG) เป็นค่าพลังเวทย์เมื่อผู้เล่นใช้เวทย์โจมตีด้วยการใช้หนังสือเวทย์หรือเวทมนตร์ ถ้ามีค่านี้มาก ก็จะสร้างความเสียหายมากขึ้น
ค่าความเร็ว (SPD) เป็นค่าความเร็วที่สร้างความแม่นยำในการโจมตี หากผู้เล่นมีความเร็วน้อยกว่าฝ่ายตรงข้าม จะทำให้เกิดการโจมตีพลาด (MISS) ได้
องค์ประกอบภายในเกม > ช่องเหตุการณ์ต่าง ๆ

ภายในเกมโดกาปองจะมีช่องเหตุการณ์ต่าง ๆ ดังนี้
องค์ประกอบภายในเกม > ช่องเหตุการณ์ต่าง ๆ > ช่องทั่วไป

ช่องธรรมดา เป็นช่องเดินปกติ เหมื่อมาหยุดช่องนี้แล้วจะมีการต่อสู้กับศัตรู (แต่ในทางกลับกันอาจพบเหตุการณ์พิเศษได้)
ช่องอุปกรณ์ เมื่อมาหยุดช่องนี้แล้วผู้เล่นจะได้รับอุปกรณ์จากช่องนี้แบบสุ่ม
ช่องหนังสือเวทย์ เมื่อมาหยุดช่องนี้แล้วผู้เล่นจะได้รับหนังสือเวทย์จากช่องนี้แบบสุ่ม
ช่องเงิน เมื่อมาหยุดช่องนี้แล้วผู้เล่นจะได้รับเงินอย่างแน่นอน เพียงแต่ว่าจะมีมากหรือน้อยแล้วแต่จำนวนที่ได้รับไป
ช่องกล่องเครื่องหมายคำถาม (?) เมื่อมาหยุดช่องนี้แล้วผู้เล่นจะได้รับสิ่งแปลก ๆ อย่างใดอย่างหนึ่งแบบสุ่มทั้งดีและไม่ดี ถ้าสุ่มได้แบบดี ก็จะได้รับอาวุทธ โล่ เงินเพิ่ม ฯลฯ แต่ในทางกลับกัน ถ้าได้แบบไม่ดี ก็จะติดอาการผิดปกติ เงินลด ได้รับความเสียหาย ฯลฯ
ช่องกล่องล็อกกุญแจ เมื่อมาหยุดช่องนี้แล้วจะต้องมีอุปกรณ์ที่เป็นกุญแจก่อนจึงจะสามารถเอาของที่อยู่ในกล่องนั้นได้ เมื่อไขได้ก็จะได้รับอุปกรณ์ต่าง ๆ หรือ อาวุธ หรือ โล่ อย่างใดอย่างหนึ่ง
ช่องเสียหาย เมื่อมาหยุดช่องนี้แล้วจะได้รับความเสียหายเป็นจำนวนหนึ่ง แล้วต่อสู้กับศัตรู (หรือพบเหตุการณ์พิเศษ)
องค์ประกอบภายในเกม > ช่องเหตุการณ์ต่าง ๆ > ช่องสถานที่

ช่องปราสาท โบสถ์ เมื่อมาหยุดช่องนี้แล้วสามารถรักษาอาการผิดปกติให้หายได้ เมื่อผู้เล่น(ในเกม)เสียชีวิตระหว่างเล่นเกม แล้วจะไปฟื้นที่โบสถ์ที่ไปล่าสุด
ช่องหมู่บ้าน เมื่อมาหยุดช่องนี้มี 3 กรณีด้วยกันคือ
ผู้เล่นที่เป็นเจ้าของหมู่บ้านจะได้รับเงินปันผลจากหมู่บ้าน และสามารถพัฒนาหมู่บ้านให้เป็น เมือง หรือเมืองหลวงได้ด้วยการใช้เงินจำนวนหนึ่งเข้าไปพัฒนา
ผู้เล่นที่ไม่ใช้เจ้าของหมู่บ้านจะสามารถเข้ามาใช้ไอเท็มถ้วยสีทอง / สีเทาเพื่อเปลี่ยนหมู่บ้านเป็นของเขา รวมถึงหนังสือเวทมนตร์ที่ทำให้ชาวบ้านป่วย (เจ้าของหมู่บ้านเงินจะลด) หรือทำการปล้นเงินจากหมู่บ้านได้
เมื่อผู้เล่นมาหยุดช่องหมู่บ้านที่มีศัตรูอยู่ (รองบอส) จะเกิดการต่อสู้ เมื่อผู้เล่นชนะจะได้เป็นเจ้าของหมู่บ้านนั้นได้
เมื่อผู้เล่นมาหยุดช่องหมู่บ้านที่ไม่มีใครเป็นเจ้าของได้เป็นเจ้าของหมู่บ้านนั้นได้อย่างฟรี ๆ
องค์ประกอบภายในเกม > ช่องเหตุการณ์ต่าง ๆ > ช่องร้านค้า

ร้านอุปกรณ์ สามารถซื้ออุปกรณ์ได้จากร้านนี้ (ทุกวันเสาร์ จะลดราคา 25%)
ร้านเวทย์ สามารถซื้อหนังสือเวทย์และเวทมนตร์ได้จากร้านนี้ (ทุกวันเสาร์ จะลดราคา 25%)
ร้านอาวุธ สามารถซื้อหรือเปลี่ยนอาวุธ หรือ โล่ได้จากร้านนี้ (ทุกวันเสาร์ จะลดราคา 25%)
โรงแรมขนาดเล็ก (INN) สามารถเข้าพักเพื่อเติม HP ให้เต็มได้
ธนาคาร สามารถฝากเงินเข้าธนาคาร และถอนออกมาใช้ได้ (พบได้บางภาค)
สถานที่เปลี่ยนอาชีพ เป็นที่สำหรับเปลี่ยนอาชีพต่อผู้เล่น (พบได้บางภาค)
รายชื่อเกมของโดกาปอง

เกมโดกาปองมีต้นกำเนิดการผลิตจากประเทศญี่ปุ่น สร้างขึ้นมาให้ผู้เล่นมากกว่าสองคนเล่นร่วมกันได้ ในส่วนนี้จะระบุชื่อเกมพร้อมกับรายละเอียดคร่าว ๆ ของเกมโดกาปองในแต่ละภาค โดยมีพื้นฐานการเล่นทั้งหมดในบทความนี้ สำหรับรายชื่อภาคต่าง ๆ ในโดกปองมีตามรายละเอียดด้านล่างนี้
ドカポン王国IV～伝説の勇者たち～ (อาณาจักรโดกาปองที่ 4 - เหล่าผู้กล้าในตำนาน) วางแผงเมื่อปี พ.ศ. 2536 บนเครื่องเกมซูเปอร์แฟมิคอม
ドカポン３・２・１～嵐を呼ぶ友情～ (โดกาปอง 3-2-1) วางแผงเมื่อปี พ.ศ. 2537 บนเครื่องเกมซูเปอร์แฟมิคอม
ドカポン外伝～炎のオーディション～  วางแผงเมื่อปี พ.ศ. 2538 บนเครื่องเกมซูเปอร์แฟมิคอม
ドカポン!怒りの鉄剣 (โดกาปอง! ดาบเหล็กแห่งความโกรธ) วางจำหน่ายครั้งแรกที่ญี่ปุ่น ณ วันที่ 5 พฤศจิกายน พ.ศ. 2541 บนเครื่องเล่นเพลย์สเตชัน
ドカポンDX ~ わたる世界はオニだらけ ~  (โดกาปองเดลักซ์ มีแต่ยักษ์เท่านั้นที่ครอบครองโลก) วางจำหน่ายครั้งแรกที่ญี่ปุ่น ณ วันที่ 8 กรกฎาคม พ.ศ. 2547 บนเครื่องเล่นเพลย์สเตชัน 2 และ เกมคิวป์
ドカポン・ザ・ワールド (โดกาปองรอบโลก) วางจำหน่ายครั้งแรกที่ญี่ปุ่น ณ วันที่ 3 พฤศจิกายน พ.ศ. 2547 บนเครื่องเล่น เพลย์สเตชัน 2
ドカポンキングダム (โดกาปอง คิงดอม - Dokapon Kingdom) วางจำหน่ายครั้งแรกที่ญี่ปุ่น ณ วันที่ 22 พฤศจิกายน พ.ศ. 2550 บนเครื่องเล่น เพลย์สเตชัน 2 และ นินเทนโด้ วี
ドカポンジャーニー！ ～なかよくケンカしてっ♪～ (โดกาปองผจญภัย -ทะเลาะวันละนิดจิตแจ่มใส-) วางจำหน่ายครั้งแรก ณ วันที่ 31 กรกฎาคม พ.ศ. 2551 บนเครื่องเล่น นินเทนโด้ DS
ดูเพิ่ม

โดกาปองรอบโลก (ドカポン・ザ・ワールド / Dokapon The World)
แหล่งข้อมูลอื่น

เวปโดกาปองรอบโลก เก็บถาวร 2006-08-22 ที่ เวย์แบ็กแมชชีน (ญี่ปุ่น)
โดกาปอง คิงดอม (ญี่ปุ่น)
วงศ์นกกระเต็นปักหลัก

| วงศ์นกกระเต็นปักหลัก |
| --- | --- |

นกกระเต็นปักหลัก (Ceryle rudis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Coraciiformes
อันดับย่อย:: Alcedines
วงศ์:: Cerylidae Reichenbach, 1851

สกุล
 Megaceryle   Ceryle   Chloroceryle
วงศ์นกกระเต็นปักหลัก หรือ วงศ์นกกระเต็นขาวดำ (อังกฤษ: Water kingfishers, Cerylid kingfishers) เป็นวงศ์ของนกกระเต็นวงศ์หนึ่ง ใช้ชื่อวงศ์ว่า  Cerylidae ในอันดับนกตะขาบ (Coraciiformes)
นกกระเต็นวงศนี้มีขนาดเล็กจนถึงขนาดกลาง (30 – 48 เซนติเมตร) มีลักษณะทั่วไป คือ ปากยาว แบนขางคอนขางมาก ลำตัวมีสีขาวสลับดำ แทบไมมีสีอื่นปน
พบทั่วโลก 3 สกุล 9 ชนิด ส่วนใหญ่พบในพื้นที่โลกใหม่ คือ ทวีปอเมริกา ทั้งอเมริกาเหนือและอเมริกาใต้ สำหรับในทวีปเอเชีย ในประเทศไทยพบ 2 ชนิด คือ
นกกระเต็นปักหลัก (Ceryle rudis) เป็นนกประจำถิ่นที่พบได้ง่าย
นกกระเต็นขาวดำใหญ่ (Megaceryle lugubris) เป็นนกที่หายาก พบเฉพาะผืนป่าภาคตะวันตก
วงศ์นกกระเต็นน้อย

| วงศ์นกกระเต็นน้อย |
| --- | --- |

นกกระเต็นน้อยธรรมดา (Alcedo atthis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Coraciiformes
อันดับย่อย:: Alcedines
วงศ์:: Alcedinidae Rafinesque, 1815

สกุล
 Alcedo   Ceyx   Ispidina
วงศ์นกกระเต็นน้อย (อังกฤษ: River kingfishers) เป็นวงศ์ของนกกระเต็นวงศ์หนึ่ง มีชื่อว่า Alcedinidae (เดิมเคยเป็นวงศ์ย่อย Alcedininae)
นกกระเต็นในวงศ์นี้เป็นนกกระเต็นที่มีขนาดเล็ก (16 – 25 เซนติเมตร) ลักษณะทั่วไป คือ มีปากใหญ่ยาวแหลมและแบนข้าง หัวโต คอสั้น หางและขาสั้น มักมีสีสวยงาม เมื่อเกาะกับคอนหรือกิ่งไม้ลำตัวตั้งตรง บินตรงและเร็ว บางครั้งสามารถบินอยู่กับที่กลางอากาศได้ ปกติอาศัยและหากินอยู่ใกล้แหล่งน้ำ บางชนิดอาศัยอยู่ในป่า
กินปลา ปู กบ เขียด สัตว์เลื้อยคลาน และแมลงตามพื้นดินเป็นอาหาร เป็นนกที่ส่งเสียงร้องเกือบตลอดเวลา ทำรังโดยการขุดโพรงดินตามชายฝั่งแม่น้ำ เนินดิน หรือตามจอมปลวก บางชนิดทำรังตามตอไม้หรือโพรงไม้
วงศ์นกกระเต็นน้อยแบ่งออกเป็น 3 สกุล คือ
Alcedo
Ceyx
Ispidina
จำแนกออกได้ทั้งหมด 24 ชนิด สำหรับในประเทศไทยพบ 5 ชนิด
วงศ์นกกระเต็น

| วงศ์นกกระเต็น |
| --- | --- |

นกกินเปี้ยว (Todiramphus chloris) ที่แหลมผักเบี้ย จังหวัดเพชรบุรี

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Coraciiformes
อันดับย่อย:: Alcedines
วงศ์:: Halcyonidae

สกุล
 Actenoides  Caridonax  Cittura  Clytoceyx  Halcyon  Lacedo  Melidora  Pelargopsis  Tanysiptera  Dacelo  Syma  Todirhamphus
วงศ์นกกระเต็น หรือ วงศ์นกกระเต็นใหญ่ (อังกฤษ: Tree kingfishers, Wood kingfishers,  Larger kingfishers) เป็นวงศ์ของนกกระเต็นวงศ์หนึ่ง ใช้ชื่อวงศ์ว่า Halcyonidae (หรือข้อมูลอดีตจัดเป็นวงศ์ย่อย Halcyoninae)
นกกระเต็นในวงศ์นี้มีขนาดเล็กถึงขนาดกลาง (20 – 36 เซนติเมตร) มีหัวขนาดใหญ่ จะงอยปากยาว และแบนข้างค่อนข้างมาก สันปากบนค่อนข้างมน ร่องทางด้านข้างไม่เด่นชัด หางสั้นถึงยาวปานกลาง ขาสั้น มี 4 นิ้ว หลายชนิดมีหลากสีสัน มักพุ่งตัวจากที่เกาะลงไปในน้ำเพื่อจับปลา, กบ, เขียด และปู นอก
จากนี้ยังกินสัตว์เลื้อยคลานขนาดเล็กและแมลงตามพื้นดิน ปกติอาศัยและหากินใกล้แหล่งน้ำ แต่หลายชนิดก็อาศัยและหากินในปลาซึ่งห่างไกลจากแหล่งน้ำพอสมควร ชอบส่งเสียงตลอดเวลา ทำรังโดยขุดโพรงในดินตามชายฝั่งแม่น้ำ, เนินดิน, จอมปลวก หรือตามโพรงไม้
จำแนกออกได้เป็น 12 สกุล ทั้งหมด 61 ชนิด ในประเทศไทยพบ 4 สกุล 8 ชนิด ได้แก่
นกกระเต็นลาย	(Lacedo pulchella)
นกกระเต็นใหญ่ปีกสีน้ำตาล	(Pelargopsis amauropterus)
นกกระเต็นใหญ่ธรรมดา	(Pelargopsis capensis)
นกกระเต็นแดง	(Halcyon coromanda)
นกกระเต็นอกขาว	(Halcyon smyrnensis)
นกกระเต็นหัวดำ	(Halcyon pileata)
นกกินเปี้ยว	(Todiramphus chloris)
นกกระเต็นสร้อยคอสีน้ำตาล	(Actenoides concretus)
วงศ์นกกินแมลงและนกกะราง

| วงศ์นกกินแมลงและนกกะราง |
| --- | --- |

นกกินแมลงอกเหลือง  (Mixornis gularis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
อันดับย่อย:: Passeri
วงศ์:: Timaliidae (Vigors & Horsfield, 1827)

วงศ์ย่อย
 Leiothrichinae  Pellorneinae  Timaliinae  Zosteropinae
วงศ์นกกินแมลงและนกกะราง หรือ วงศ์นกกินแมลงโลกเก่า (อังกฤษ: Old world babbler) เป็นวงศ์ของนกขนาดเล็ก ในอันดับนกเกาะคอน (Passeriformes) ใช้ชื่อวงศ์ว่า Timaliidae
เป็นนกขนาดเล็กที่ชอบหากินตามต้นไม้ในระดับต่ำมีปากแหลมตรง บางชนิดปากยาวโค้ง จึงบินไม่เก่งมักบินระยะทางสั้น ๆ มีขนอ่อนนุ่ม ชอบอยู่เป็นฝูงและส่งเสียงดังอยู่เสมอส่วนใหญ่มีเสียงแหลมน่าฟัง รังทำด้วยหญ้าและใบไม้สานเป็นรูปถ้วยอยู่บนต้นไม้ กินแมลงเป็นอาหารหลัก
พบกระจายพันธุ์ในซีกโลกเก่า เช่น แอฟริกา, อนุทวีปอินเดียและเอเชียอาคเนย์ เป็นวงศ์ที่มีจำนวนสมาชิกมาก มีทั้งหมด 270 ชนิด (บางข้อมูลว่า 259)   พบ 76 ชนิดในประเทศไทย อาทิ นกกินแมลงเด็กแนน (Stachyridopsis rufifrons), นกศิวะหางสีตาล (Actinodura strigula), นกกะรางหัวหงอก (Garrulax leucolophus) เป็นต้น
วงศ์นกกระติ๊ด

| วงศ์นกกระติ๊ด |
| --- | --- |

นกกระจอกชวา (Padda oryzivora) เป็นนกชนิดหนึ่งในวงศ์นี้ ที่นิยมเลี้ยงเป็นสัตว์เลี้ยง

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
อันดับย่อย:: Passeri
วงศ์:: Estrildidae Illiger, 1811
วงศ์ย่อย:: Estrildinae

สกุล
  Amadina Swainson, 1827	  Amandava Blyth, 1836 	  Chloebia Reichenbach, 1862  Clytospiza Shelley, 1896  Cryptospiza Salvadori, 1884	  Emblema Gould, 1842	  Erythrura Swainson, 1837   Estrilda Swainson, 1827   Euschistospiza Wolters, 1943  Heteromunia Mathews, 1913  Hypargos Reichenbach, 1862	   Lagonosticta Cabanis, 1851  Lemuresthes Wolters, 1949	  Lonchura Sykes, 1832 	   Mandingoa Hartert, 1919  Neochmia Gray, 1849	  Nesocharis Alexander, 1903  Nigrita Strickland, 1843  Oreostruthus De Vis, 1898  Ortygospiza Sundevall, 1850	  Padda Reichenbach, 1850   Parmoptila Cassin, 1859  Poephila Gould, 1842	  Pyrenestes Swainson, 1837	  Pytilia Swainson, 1837	   Spermophaga Swainson, 1837	  Stagonopleura Reichenbach, 1850  Taeniopygia Reichenbach, 1862	   Uraeginthus Cabanis, 1851 
วงศ์นกกระติ๊ด (อังกฤษ: Estrildid finch, Waxbill) นกขนาดเล็กวงศ์หนึ่ง ใช้ชื่อวงศ์ว่า Estrildidae อยู่ในอันดับนกเกาะคอน (Passeriformes)
เป็นนกขนาดเล็ก มีลักษณะทั่วไป คือ จะงอยปากหนา สั้นและแหลม ลำตัวอ้วนป้อม หากินเมล็ดพืชและดอกหญ้าเป็นอาหาร ชอบตระเวนย้ายถิ่นหากินไปตามแหล่งที่มีอาหารสมบูรณ์ มักพบบินตามกันไปเป็นฝูง มีการผสมพันธุ์ตลอดทั้งปี ทำรังโดยนำหญ้ามาสานกันเป็นก้อนอยู่ตามกิ่งไม้และต้นไม้ โดยปากรังอยู่ด้านล่าง
กระจายพันธุ์อยู่ในเขตร้อนของซีกโลกเก่า และประเทศออสเตรเลีย พบทั้งหมด 141 ชนิด ใน 29 สกุล (ดูในตาราง) พบในประเทศไทย 8 ชนิดได้แก่
| ภาพ | ชื่อ | ชื่อวิทยาศาสตร์ | สถานะ |
| --- | --- | --- | --- |
|  | นกกระติ๊ดแดง | Amandava amandava |  |
|  | นกกระติ๊ดเขียว | Erythrura prasina |  |
|  | นกกระติ๊ดตะโพกขาว | Lonchura striata | ความเสี่ยงต่ำต่อการสูญพันธุ์ (LC) |
|  | นกกระติ๊ดขี้หมู | Lonchura punctulata | ความเสี่ยงต่ำต่อการสูญพันธุ์ (LC) |
|  | นกกระติ๊ดท้องขาว | Lonchura leucogastra |  |
|  | นกกระติ๊ดสีอิฐ | Lonchura atricapilla |  |
|  | นกกระติ๊ดหัวขาว | Lonchura maja |  |
|  | นกกระจอกชวา | Lonchura oryzivora | ชนิดพันธุ์ต่างถิ่น |
มุฮัมมัด มุรซี

| มุฮัมมัด มุรซี |
| --- | --- |
محمد مرسى‎
ภาพถ่ายทางการ ค.ศ. 2012

ประธานาธิบดีอียิปต์คนที่ 5
ดำรงตำแหน่ง 30 มิถุนายน ค.ศ. 2012 – 3 กรกฎาคม ค.ศ. 2013
นายกรัฐมนตรี: กะมาล อัลกันซูรี ฮิชาม ก็อนดีล
รองประธานาธิบดี: มะห์มูด มักกี
ก่อนหน้า: มุฮัมมัด ฮุซัยน์ ฏ็อนฏอวี  (รักษาการแทน)
ถัดไป: อัดลี มันศูร  (รักษาการแทน)
เลขาธิการขบวนการไม่ฝักใฝ่ฝ่ายใด
ดำรงตำแหน่ง 30 มิถุนายน ค.ศ. 2012 – 2 สิงหาคม ค.ศ. 2012
ก่อนหน้า: มุฮัมมัด ฮุซัยน์ ฏ็อนฏอวี
ถัดไป: มะห์มูด อะห์มะดีเนจาด
ประธานพรรคเสรีภาพและยุติธรรม
ดำรงตำแหน่ง 30 เมษายน ค.ศ. 2011 – 24 มิถุนายน ค.ศ. 2012
ก่อนหน้า: ตำแหน่งที่จัดตั้งขึ้น
ถัดไป: ซะอัด อัลกะตาตนี
สมาชิกสภาผู้แทนราษฎรอียิปต์
ดำรงตำแหน่ง 1 ธันวาคม ค.ศ. 2000 – 12 ธันวาคม ค.ศ. 2005
ก่อนหน้า: นุอ์มาน ญุมะอะฮ์
ถัดไป: มะห์มูด อะบาเซาะฮ์
 
ข้อมูลส่วนบุคคล
เกิด:  (1951-08-08) 8 สิงหาคม ค.ศ. 1951 (73 ปี) จังหวัดอัชชัรกียะฮ์, อียิปต์
เสียชีวิต: 17 มิถุนายน ค.ศ. 2019
ศาสนา: อิสลาม (ซุนนี)
พรรคการเมือง: พรรคเสรีภาพและยุติธรรม
การเข้าร่วม พรรคการเมืองอื่น: อิควานมุสลิมีน
คู่สมรส: นัจญ์ลาอ์ มะห์มูด  (ค.ศ. 1979–ปัจจุบัน)
บุตร: 5 คน
ศิษย์เก่า: มหาวิทยาลัยไคโร มหาวิทยาลัยเซาเทิร์นแคลิฟอร์เนีย
ลายมือชื่อ: 

มุฮัมมัด มุรซี อีซา อัลอัยยาฏ (อาหรับ: محمد مرسى عيسى العياط; อังกฤษ: Muhammad Morsi Isa al-Ayyat; (8 สิงหาคม ค.ศ. 1951 – 17 มิถุนายน ค.ศ. 2019) เป็นอดีตประธานาธิบดีของประเทศอียิปต์ ซึ่งได้รับการแต่งตั้งเมื่อวันที่ 30 มิถุนายน ค.ศ. 2012 จนกระทั่งเมื่อวันที่ 3 กรกฎาคม ค.ศ. 2013 ลาออกจากตำแหน่งประธานาธิบดีอียิปต์
ชีวิตช่วงต้นและการศึกษา

มุรซีเกิดในภาคเหนือของอียิปต์ เขาได้รับวุฒิการศึกษาในระดับปริญญาตรีและปริญญาโทในสาขาวิศวกรรมศาสตร์จากมหาวิทยาลัยไคโรใน ค.ศ. 1975 และ 1978 ตามลำดับ ภายหลังจากนั้น เขาก็ได้รับวุฒิการศึกษาในระดับปริญญาเอกจากมหาวิทยาลัยเซาเทิร์นแคลิฟอร์เนียที่สหรัฐอเมริกาใน ค.ศ. 1982 และเขาได้เป็นผู้ช่วยศาสตราจารย์ที่มหาวิทยาลัยแห่งรัฐแคลิฟอร์เนีย นอร์ทริดจ์ ตั้งแต่ ค.ศ. 1982 ถึง 1985 เขากลับไปยังอียิปต์อีกครั้งเพื่อการสอนที่มหาวิทยาลัยซากาซิก
ประธานาธิบดีแห่งประเทศอียิปต์

มุรซีเข้าสาบานตนในวันที่ 30 มิถุนายน ค.ศ. 2012 ในฐานะประธานาธิบดีที่ได้มาจากการเลือกตั้งในระบอบประชาธิปไตยของประเทศอียิปต์เป็นครั้งแรก
ชีวิตส่วนตัว

มุรซีสมรสกับนัจญ์ลาอ์ อะลี มะห์มูด ซึ่งมีรายงานว่าเธอไม่ประสงค์ที่จะได้รับการอ้างถึงในฐานะ "สตรีหมายเลขหนึ่ง" แต่เรียกเป็น "ผู้รับใช้หมายเลขหนึ่ง [แห่งปวงชนชาวอียิปต์]" แทน ลูก ๆ สองในห้าคนของมุรซีเกิดในรัฐแคลิฟอร์เนีย และเป็นพลเมืองสหรัฐฯ โดยกำเนิด